Publication: Magyar Közlöny
Issue: MK-2007-87 (Year: 2007, Number: 87)
Era: 2004-2010
Section: 36/1992. (VI. 10.) AB határozat, ABH 1992, 207.
Paragraph Index: 564

(1) bekezdés] Az Alkotmány rendelkezéseibõl is megállapítható, hogy nem csak a köztársasági elnök adományozhat kitüntetést, és nem csak törvény hozhat létre, alapíthat kitüntetést. A Kitv. 7. § (1) bekezdése felsorolja, hogy a törvényen túl mely személy, szervezet és milyen (szakmai, illetve az önkormányzatok helyi jellegû) kitüntetõ címet, díjat, oklevelet, plakettet stb. alapíthat. A Kitv. rendelkezik arról, hogy a Magyar Köztársasági Érdemrendet, a Magyar Köztársasági Érdemkeresztet és a Nagy Imre Érdemrendet a köztársasági elnök adományozza, a miniszterelnök, illetve miniszter elõterjesztésére. A Kossuth-díjról és a Széchenyi-díjról szóló 1990. évi XII. törvény (a továbbiakban: KSzdtv.) pedig kimondja, hogy e díjakat is a köztársasági elnök adományozza és adja át. A díjra javasolt személyekre – az e célra létrehozott bizottság ajánlása alapján – a Kormány tesz elõterjesztést az államfõnek. A köztársasági elnök tehát: – egyrészt adományozza a fenti, törvényben nevesített öt kitüntetést, – másrészt önmaga is alapíthat kitüntetést. Az Alkotmány két helyen tartalmaz rendelkezést a kitüntetések adományozására vonatkozóan. A köztársasági elnök által értelmezni kért Alkotmány 30/A. § (1) bekezdésének j) pontja szerinti kitüntetést: – az Országgyûlés törvényben alapítja, melyben konkrétan meghatározza a kitüntetés megnevezését, és adományozásának feltételeit; – a kitüntetésre javasoltak személyére a miniszterelnök, illetve a miniszterek tesznek elõterjesztést (ez a szabályozás azonban nem az Alkotmányban, hanem csak a Kitv.-ben került meghatározásra); – a köztársasági elnök adományozza a kitüntetést. Az Alkotmány 44/A. § (1) bekezdésének f) pontja szerint a helyi képviselõtestület „önkormányzati jelképeket alkothat, helyi kitüntetéseket és elismerõ címeket alapíthat”. Az utóbb hivatkozott alkotmányi rendelkezésbõl is megállapítható, hogy többféle (többszintû) kitüntetés létezik, és törvény mellett más (jogszabály) is alapíthat kitüntetést. A Kitv. 7. § (1) bekezdése alapján a köztársasági elnök kitüntetõ címet, díjat stb. alapíthat és adományozhat. Az Alkotmányban, valamint a Kitv.-ben nevesített kitüntetések azonban egymástól különbözõek. Az Alkotmány 30/A. § (1) bekezdésének j) pontjában foglalt esetkörtõl eltérõ az az eset, amikor a köztársasági elnök a Kitv. alapján maga alapít és adományoz kitüntetéseket; itt a döntési jogköre teljes: õ dönt arról, hogy legyen kitüntetés, õ határozza meg az érdemességi kritériumokat, õ gyûjti össze és összegzi a személyekre szóló javaslatokat, majd õ dönt a személyekrõl (õ választja ki õket), õ adományozza és adja át a kitüntetést. A köztársasági elnök kitüntetési jogköre tehát ez esetben teljes (nem korlátozott), annak sem a kitüntetési elõterjesztés, sem az ellenjegyzés nem képezi a korlátját. A köztársasági elnök által alapított kitüntetés esetén egyértelmû, hogy õ állapítja meg a kitüntetés odaítélésének szabályait, feltételeit, így fel sem merülhet annak a kérdése, hogy az elnök olyannak kell, hogy kitüntetés adjon át, akit méltatlannak tart arra (érdemességi/értékkonfliktus). 7.2. Az Alkotmánybíróság az indítvány alapján megvizsgálta, hogy a köztársasági elnök által adományozott 2007/87. szám állami kitüntetések odaítélésének és átadásának folyamata miként szabályozott törvényi szinten. A Kitv. és a KSzdtv. rendkívül szûkszavúan szól mind arról, hogy kinek lehet odaítélni a kitüntetéseket, mind arról, hogy az odaítélés és adományozás folyamata hogyan alakul. Részletesebb szabályokat kormányhatározatok tartalmaznak, de sok eljárási természetû kérdésre ezek sem adnak választ. A köztársasági elnök által adományozott állami kitüntetések a magyar állam kitüntetései, amelyekben a magyar állam alkotmányos értékrendje fejezõdik ki, a „magyar állam” értékítéletét fejezik ki, a „magyar állam” elismerése áll mögöttük. Maga az Alkotmány is nevesíti a kitüntetés-adományozási folyamatban szereplõ három intézményt: a köztársasági elnök adományozza a törvényben (vagyis az Országgyûlés által megállapított) kitüntetéseket, mely elnöki döntéshez ellenjegyzés szükséges (vagyis a Kormány egyetértése nélkül nem kaphat senki kitüntetést).

Source: https://magyarkozlony.hu/hivatalos-lapok/21a765f325dbbd4749c4a2b308f7876745217987/dokumentumok/db26a4b6b9bfe2527f3b564a51e81f0f0b5faedb/letoltes